CELEX: 62016TN0387
Language: mt
Date: 2016-07-20 00:00:00
Title: Kawża T-387/16: Rikors ippreżentat fl-20 ta’ Lulju 2016 – Terna vs Il-Kummissjoni

5.9.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 326/31
            
         Rikors ippreżentat fl-20 ta’ Lulju 2016 – Terna vs Il-Kummissjoni
   (Kawża T-387/16)
   (2016/C 326/54)
   Lingwa tal-kawża: it-Taljan
   
      Partijiet
   
   
      Rikorrenti: Terna – Rete elettrica nazionale SpA (Ruma, l-Italja) (rappreżentanti: A. Police, L. Di Via, F. Degni, F. Covone, D. Carria, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               prinċipalment tannulla d-deċiżjoni tal-Kummissjoni Ewropea – Direttorat Ġenerali għall-Mobbiltà u t-Trasport (Direttorat Ġenerali għall-Enerġija – SRD.3 – Financial management), Nru ta’ referenza ENER/SRD.3/JCM/cID(2016)2952913, tat-23 ta’ Mejju 2016, li sempliċement tikkonferma l-miżura preċedenti Move.srd.3.dir(2015)2669621, tas-6 ta’ Lulju 2015, kif ukoll il-miżura tal-Kummissjoni Ewropea – Direttorat Ġenerali għall-Mobbiltà u t-Trasport (Direttorat Ġenerali għall-Enerġija – SRD.3 – Financial management), Nru ta’ referenza SRD.3/JCM/cl/D(2016)4477388), tal-14 ta’ Ġunju 2016, li permezz tagħha tiġi kkomunikata d-Debit Note Nru 3241608548 li tordna l-ħlas ta’ EUR 494 871,39 sat-28 ta’ Lulju 2016, u bħala riżultat tannulla d-deċiżjoni tal-Kummissjoni Ewropea — Direttorat Ġenerali għall-Mobbiltà u t-Trasport (Direttorat Ġenerali għall-Enerġija – SRD.3 – Financial management), Nru ta’ referenza Move.srd.3.dir(2015)2669621, tas-6 ta’ Lulju 2015, sa fejn jiġi eskluż ir-rimbors tal-ispejjeż sostnuti minn Terna fir-rigward tal-Proġetti Nru 2009-E255/09-ENER/09-TEN-E-564583 u Nru 2007-E221/07/2007-TREN/07/TEN-E-S07.91403 u jiġi stabbilit l-obbligu ta’ ħlas lura tal-ammonti rikonoxxuti fir-rigward tal-imsemmija proġetti, sa fejn indikat fit-tabella annessa mal-miżura kkontestata;
            
         
               —
            
            
               sussidjarjament, tannulla d-deċiżjoni tal-Kummissjoni Ewropea – Direttorat Ġenerali għall-Mobbiltà u t-Trasport, Nru ta’ referenza ENER/SRD.3/JCM/cID (2016)2952913, tat-23 ta’ Mejju 2016, flimkien mad-deċiżjoni tal-Kummissjoni Ewropea – Direttorat Ġenerali għall-Mobbiltà u t-Trasport, Nru ta’ referenza Move.srd3.dir(2015)2669621, tas-6 ta’ Lulju 2015, sa fejn ma tnaqqasx ir-rimbors tal-ispejjeż sostnuti minn Terna fir-rigward tal-proġetti Nru 2009-E255/09-ENER/09-TEN-E-SI2.564583 u Nru 2007-E221/07/2007-TREN/07/TEN-E-S07.91.403, fil-proporzjon korrispondenti mal-profitti magħmula minn CESI.
            
         
      Motivi u argumenti prinċipali
   
   Il-miżuri kkontestati f’din il-kawża sempliċement jikkonfermaw id-determinazzjonijiet preċedenti magħmula mill-Kummissjoni, li diġa ġew ikkontestati fil-ħin mir-rikorrenti b’azzjoni pendenti quddiem il-Qorti Ġenerali fil-Kawża T-544/15.
   Il-motivi u l-argumenti prinċipali huma l-istess bħal dawk invokati f’dik il-kawża.